ตาสุดทน ลูกซอง ยิงดับหลานขี้ยา สยบคลั่งจะแทงยาย เศร้าเลี้ยงมากับมือ
ตาวัย 60 เดือดซัดลูกซองดับหลานชายทาสยานรก ที่เลี้ยงมากับมือตั้งแต่เกิด ก่อนขี่จยย.สะพานปืนเข้ามอบตัวเผยผู้ตายชอบขอเงินเสพยาวันละสองสามร้อย ก่อนออกแว้นในหมู่บ้าน พอไม่ได้ก็จะคุ้มคลั่งอาละวาด ขู่ฆ่ายกครัวเมื่อเวลา 15.00 น.วันที่ 11 สิงหาคม 2563 พ.ต.ท.ก้องภากิจ วงค์พุฒิ สว.(สอบสวน) สภ.สร้างคอม จ.อุดรธานี ได้รับแจ้งเหตุมีผู้ถูกถูยิงเสียชีวิตที่บ้านเลขที่ 32 หมู่ 4 บ้านสร้างแก้ว ต.หินโงม จึงพร้อมด้วย แพทย์เวร รพ.สร้างคอม อาสากู้ภัยอุดรสว่างเมธาธรรม จุดสร้างคอม รุดไปตรวจสอบที่เกิดเหตุ เป็นบ้านไม้ยกพื้นสูง แต่มีห้องครัวและห้องนอนอยู่ใต้ถุนบ้าน หน้าประตูห้องนอนพบศพนายสุพร บัวปัด หรือโจอี้ อายุ 20 ปี ถูกยิงด้วยอาวุธปืนลูกซองบริเวณหน้าอกขวา 1 นัด เป็นรูขนาดใหญ่เท่ากำปั้น สภาพศพสวมกางเกงขาสั้น ไม่สวมเสื้อ นอนเสียชีวิตจมกองเลือดโดยมีรถจักรยานยนต์ ยี่ห้อยามาฮ่า สปาร์ค สีเขียว หมายเลขทะเบียน ขลข 788 อุดรธานี ทับอยู่บนร่าง ใกล้กันพบมีดปลายแหลมตกอยู่ ความยาวประมาณ 1 ฟุต ส่วนมือปืน คือ นายประไพร เชือกพรม อายุ 63 ปี ผู้ช่วยผู้ใหญ่บ้าน มีศักดิ์เป็นตาของผู้เสียชีวิตได้ถือปืนเข้ามอบตัวกับปลัดอำเภอ ที่ว่าการอำเภอสร้างคอมสอบสวนนางอารมณ์ เชือกพรม อายุ 60 ปี ยายผู้ตายให้การว่า ผู้ตายเป็นหลาน ซึ่งเป็นลูกของลูกสาวคนโต ถูกนายประไพร เชือกพรม อายุ 60 ปี ซึ่งเป็นตาใช้ปืนลูกซองยิง เพราะผู้ตายไม่ยอมเรียนหนังสือ ไม่ทำงาน ติดยาบ้าตั้งแต่ ม.1 ขอเงินไปซื้อยาบ้ามาเสพ ถ้าไม่ให้ก็คุ้มคลั่งอาละวาด เคยพาไปรักษาที่โรงพยาบาลธัญลักษณ์ 3 ครั้ง แต่ก็หวนกลับมาอีกก่อนเกิดเหตุ นายประไพร ได้ไปแจ้งนายทินกร สุขเกษม ปลัดอำเภอสร้างคอม มาตรวจปัสสาวะผู้ตาย เพื่อหาสารเสพติด โดยหลังปลัดเดินทางกลับ ทำให้ผู้ตายไม่พอใจ อาละวาดด่าทอพวกตน และเดินไปเอามีดมาจากครัว จะฆ่าตายาย นายประไพรจึงได้คว้าปืนลูกซองมายิงผู้ตายเพื่อป้องกันตัวจนเสียชีวิต ก่อนจะขี่รถจักรยานยนต์สะพายปืนไปมอบตัวกับปลัดอำเภอต่อมนางณัฐิชา เชือกพรม อายุ 36 ปี แม่ของผู้ตายและลูกสาวผู้ต้องหา ได้เดินทางมาร้องไห้กอดญาติด้วยความเสียใจ จากนั้นได้เดินไปหานางอารมณ์ พร้อมกับจับมือแม่ให้กำลังใจ ว่าไม่โทษพ่อกับแม่ เพราะลูกเป็นคนก้าวร้าว ใครเตือนก็ไม่ฟัง เคยได้ยินลูกขู่ฆ่าด่าตากับยาย เพราะลูกติดยา เคยพาไปรักษาแต่ก็ไม่เลิก เสพมากจนมีอาการหลอน หวาดระแวงว่ามีคนพูดให้เคยไปขู่เอาเงินกับตนที่บ้านกับสามีใหม่ใน อ.บ้านดุง ถ้าไม่ให้ก็จะขู่ฆ่า เตะโต๊ะ เตะเก้าอี้ เมื่อเกิดเหตุการณ์นี้ถือว่าหมดเวรหมดกรรมต่อกัน แต่สงสารพ่อแม่ที่ต้องมาเจอกับเหตุการณ์แบบนี้ส่วนนายประไพร เชือกพรม อายุ 63 ปี ผู้ช่วยผู้ใหญ่บ้านที่ก่อเหตุยิงหลานชายตายแล้วสะพายปืนเข้ามอบตัวกับนายทินกร สุขเกษม ปลัดความมั่นคง อ.สร้างคอม ซึ่งนายประไพร ให้การว่า ตนใช้ปืนยิงหลานชายตายจริง เพราะตนสุดจะทนกับพฤติกรรมหลานชาย เพราะผู้ตายไม่ยอมทำงาน ขอเงินเสพยาบ้าวันละ 200-300 บาท พอเสพยาบ้าก็จะดื่มเหล้าขาว ขี่รถจักรยานยนต์แว้นในหมู่บ้าน ถ้าไม่ให้ก็จะอาละวาดขู่ฆ่าตายาย จนต้องหามาให้ เคยพาไปรักษาแต่ก็หวนกลับมาเสพอีกจนประสาทหลอน ครั้งล่าสุดออกจากโรงพยาบาลมาเดือนมกราคม แต่ก็หลับมาเสพอีก ถ้าไม่ให้ก็ด่าทอ ขู่ฆ่า ตนต้องทนฟังผู้ตายด่าและขู่ฆ่ามาตลอด 3 เดือนก่อนเกิดเหตุ ตนขอให้ปลัดอำเภอมาตรวจปัสสาวะผู้ตายที่บ้านเพื่อหาสารเสพติด แต่ตรวจไม่พบ พอปลัดอำเภอกลับ ผู้ตายก็อาละวาดด่าทอว่า พวกหน้าโง่ เอาเขามาตรวจกู มาจับกู กูจะฆ่าให้หมด นั่งด่าตนกับภรรยาประมาณ 1 ชั่วโมง พอตนบอกให้ไปหางานทำ จะได้มีเงินไม่ต้องมาขอตากับยาย ยิ่งเหมือนเอาน้ำมันลาดลงไปในกองไฟ ผู้ตายโมโหเดินไปหยิบมีดในครัวจะมาแทงตนและยายผู้ตาย ตนจึงตัดสินใจหยิบเอาปืนลูกซอง กระสุนเบอร์ 12 มายิงสวน 1 นัด ถูกหน้าอกเสียชีวิตคาที่ จากนั้นก็สะพายปืนมามอบตัวกับปลัดอำเภอนายประไพร กล่าวอีกว่า รู้สึกเสียใจที่ยิงหลาน เพราะเป็นหลานชายคนแรกและเลี้ยงมากับมือตั้งแต่เกิดจนอายุ 20 ปี รักหลานมาก แต่หลานเสพยาบ้าจนหลอน ขู่ขอเงินไปซื้อยาบ้ามาเสพทุกวัน ถ้าไม่ให้ก็อาละวาด ขู่ฆ่า เอาตัวไปรักษาเพราะอยากให้หาย แต่ก็กลับมาเสพอีก ตากับยายต้องอยู่แบบหวาดผวา พอมาวันนี้หลานจะใช้มีดแทง จึงต้องตัดสินใจยิงสวน เพราะถ้าหลานไม่ตาย เราก็ต้องตาย ปลัดอำเภอจึงได้ควบคุมตัวนายประไพร พร้อมอาวุธปืนลูกซอง ไปมอบตัวกับตำรวจ แจ้งข้อหา ฆ่าผู้อื่น ควบคุมตัวไว้ดำเนินคดีตามกฎหมาย ต่อไป.
ตาวัย 60 เดือดซัดลูกซองดับหลานชายทาสยานรก ที่เลี้ยงมากับมือตั้งแต่เกิด ก่อนขี่จยย.สะพานปืนเข้ามอบตัว เผยผู้ตายชอบขอเงินเสพยาวันละสองสามร้อย ก่อนออกแว้นในหมู่บ้าน พอไม่ได้ก็จะคุ้มคลั่งอาละวาด ขู่ฆ่ายกครัว
ยิงหลานขี้ยา,ตายิงหลานขี้ยา,ตายิงหลาน,หลานขี้ยา,ยิงกัน,ยิงกันตาย,ข่าวล่าสุด,ข่าวทั่วไป